Android
Android je robot napravljen tako da izgleda kao čovjek, kako po izgledu tako i u ponašanju, za razliku od ginoida napravljenog da izgleda kao žena. Riječ je izvedena iz grč. andr- u značenju "čovjek, muškarac, muž" i nastavka -eides, koji se koristi u značenju "iz vrste, sličan" (od eidos, "vrsta"). Riječ droid, za robota iz sage Star Wars, izvedena je iz tog značenja. Za sada, androidi ostaju u domeni naučne fantastike i česti su na filmovima i televiziji. Međutim, neki humanoidni roboti već postoje.